ai4bharat/Pralekha huggingface dataset:
বিদ্যুৎমন্ত্রক
প্রধানমন্ত্রী নাগরিক সহায়তা এবং আপদকালীন ত্রাণ তহবিলে পাওয়ারগ্রিড ২০০ কোটি টাকা সাহায্য দানের প্রতিশ্রুতি দিয়েছে
নতুন দিল্লি, ৩১ মার্চ, ২০২০
সারা দেশ জুড়ে লক ডাউন পরিস্থিতিতে, শক্তি মন্ত্রকের অধীনস্ত পাওয়ারগ্রিড, 'মহারত্ন' সি পি এস ই এবং ভারতের কেন্দ্রীয় ট্রান্সমিশন ইউটিলিটি  ২৪×৭ পরিষেবা প্রদান নিশ্চিত করেছে। পাশাপাশি পাওয়ারগ্রিড দায়িত্ববান সংস্থা হিসাবে এই আপদকালীন পরিস্থিতিতে, করোনা ভাইরাসের বিরুদ্ধে লড়াইকে সমর্থন জানিয়ে প্রধানমন্ত্রী নাগরিক সহায়তা এবং আপদকালীন ত্রাণ তহবিলে  ১৩০ কোটি টাকা সাহায্য করার কথা ঘোষণা করেছে।
সাম্প্রতিক অতিমারীর বিরুদ্ধে লড়াইয়ে, পাওয়াগ্রিড,আগামী আর্থিক বছরে আরও ৭০ কোটি টাকা সাহায্য দেবার কথাও জানিয়েছে। প্রতিশ্রুতি অনুযায়ী সব মিলিয়ে পাওয়ারগ্রিডের সাহায্যের পরিমান ২০০ কোটি টাকা হবে। কেন্দ্রীয় শক্তি মন্ত্রক এবং নতুন ও পুনর্নবীকরণযোগ্য শক্তি মন্ত্রকের অধীনস্ত সমস্ত সি পি এস ই যে ৯২৫ কোটি টাকা সাহায্য দানের প্রতিশ্রুতি দিয়েছে, এই ২০০ কোটি টাকা, তারই অংশ বলে জানানো হয়েছে। পাশাপাশি পাওয়ারগ্রিডের কর্মচারীরাও, তাঁদের বেতনের একটি অংশ, এই অতিমারীর বিরুদ্ধে লড়াইয়ে দান করবেন বলে জানিয়েছেন। পাওয়ারগ্রিড, এই দু:সময়ে ইতিমধ্যেই দেশের বিভিন্ন প্রান্তের বস্তি এলাকায় দরিদ্র মানুষদের মধ্যে ত্রাণ এবং খাবারের প্যাকেট বিলি করেছে। দেশের পাওয়ারগ্রিড সাব স্টেশানগুলির ট্রান্সমিশন এবং নির্মান ক্ষেত্রের শ্রমিক ও অস্থায়ী কর্মীদের জন্য মাস্ক, সাবান, স্যানিটাইজার, প্যাকেট বন্দী খাবার, নিত্যপ্রয়োজনীয় দ্রব্য সহ সব চিকিৎসা সামগ্রীর ব্যবস্থা করা হয়েছে।
কোভিড-19 সংক্রমণ কালে,দেশ জুড়ে নিরবচ্ছিন্ন বিদ্যুৎ সরবরাহ বজায় রাখতে, পরিকল্পনা মাফিক প্রতিটি সাব স্টেশনে অতিরিক্ত কর্মীর ব্যবস্থা করা হয়েছে।
(CG/PPM
স্বাস্থ্যওপরিবারকল্যাণমন্ত্রক
হামের প্রাদুর্ভাব রোধে রাঁচি, আমেদাবাদ ও মালাপ্পুরমে উচ্চ পর্যায়ের তিনটি স্বাস্থ্য প্রতিনিধিদল পাঠানোর সিদ্ধান্ত
নয়াদিল্লি, ২৩ নভেম্বর, ২০২২
ঝাড়খন্ডের রাঁচি, গুজরাটের আমেদাবাদ এবং কেরলের মালাপ্পুরমে উচ্চ পর্যায়ের তিন সদস্যের কয়েকটি প্রতিনিধিদল পাঠানোর সিদ্ধান্ত নিয়েছে কেন্দ্রীয় স্বাস্থ্য ও পরিবার কল্যাণ মন্ত্রক। ঐ রাজ্যগুলিতে হামের প্রাদুর্ভাবজনিত পরিস্থিতি খতিয়ে দেখতেই এই প্রতিনিধিদল পাঠানো হচ্ছে। রাজ্য স্বাস্থ্য দপ্তরকে হাম নিয়ন্ত্রণ ও প্রতিরোধের কাজে তারা সাহায্য করবে। রাঁচিতে যে প্রতিনিধি দলটিকে পাঠানো হচ্ছে, তার বিশেষজ্ঞরা নয়াদিল্লির ন্যাশনাল সেন্টার ফর ডিজিস কন্ট্রোল  ও রাম মনোহর লোহিয়া হাসপাতাল  – এর সঙ্গে যুক্ত। আমেদাবাদের প্রতিনিধি দলটিতে রয়েছেন, মুম্বাইয়ের জনস্বাস্থ্য দপ্তর, নয়াদিল্লির কলাবতী শারণ শিশু হাসপাতাল  এবং আমেদাবাদের স্বাস্থ্য ও পরিবার কল্যাণ দপ্তরের আঞ্চলিক কার্যালয়ের বিশেষজ্ঞরা। অন্যদিকে, তিরুবনন্তপুরমের স্বাস্থ্য ও পরিবার কল্যাণ দপ্তরের আঞ্চলিক কার্যালয়, পন্ডিচেরীর জওহরলাল ইন্সটিটিউট অফ পোস্ট গ্র্যাজুয়েট মেডিকেল এডুকেশন অ্যান্ড রিসার্চ  এবং নয়াদিল্লির লেডি হার্ডিঞ্জ মেডিকেল কলেজ  – এর বিশেষজ্ঞরা থাকবেন আমেদাবাদের প্রতিনিধিদলে।
ঝাড়খন্ড, গুজরাট ও কেরলের স্বাস্থ্য ও পরিবার কল্যাণ দপ্তরের বরিষ্ঠ আঞ্চলিক অধিকর্তারা এই তিনটি প্রতিনিধিদলের সঙ্গে সমন্বয় রক্ষা করে চলবেন।
সংশ্লিষ্ট রাজ্যগুলিতে জনস্বাস্থ্য ব্যবস্থা, প্রয়োজনীয় কর্মপদ্ধতি এবং হামের প্রাদুর্ভাব রোধে রাজ্য স্বাস্থ্য দপ্তরগুলিকে নানাভাবে সাহায্য করবে।
PG/SKD/SB
(Visitor Counter : 70
নীতিআয়োগ
নীতি আয়োগ রাজ্য ভিত্তিক চতুর্থ স্বাস্থ্য সূচক প্রকাশ করেছে
নতুন দিল্লি, ২৭ ডিসেম্বর, ২০২১
নীতি আয়োগ ২০১৯-২০ সালের জন্য রাজ্য ভিত্তিক চতুর্থ স্বাস্থ্য সূচক প্রকাশ করেছে। ‘স্বাস্থ্যকর রাজ্য, প্রগতিশীল ভারত’ শীর্ষক এই প্রতিবেদনে রাজ্য ও কেন্দ্রশাসিত অঞ্চলগুলির সামগ্রিক স্বাস্থ্য পরিস্থিতি এবং বিগত এক বছরে স্বাস্থ্য ক্ষেত্রে অগ্রগতির বিষয় তুলে ধরা হয়েছে।
নীতি আয়োগের ভাইস চেয়ারম্যান ডঃ রাজীব কুমার, মুখ্য কার্যনির্বাহী অধিকর্তা অমিতাভ কান্ত, অতিরিক্ত মুখ্য সচিব ডঃ রাকেশ সারওয়াল এবং বিশ্ব ব্যাঙ্কের বরিষ্ঠ স্বাস্থ্য বিশেষজ্ঞ শিনা ছাবরা যৌথভাবে সোমবার এই প্রতিবেদনটি প্রকাশ করেছেন। বিশ্ব ব্যাঙ্কের প্রযুক্তিগত সহায়তায় এবং স্বাস্থ্য ও পরিবার কল্যাণ মন্ত্রকের পরামর্শে নীতি আয়োগ এই প্রতিবেদনটি তৈরি করেছে।
রাজ্য ভিত্তিক স্বাস্থ্য সূচক হলো রাজ্য ও কেন্দ্রশাসিত অঞ্চলগুলির বার্ষিক কর্মক্ষমতা সংক্রান্ত মূল্যায়ন। ২৪টি বিষয়ের ওপর ভিত্তি করে এই সূচক তৈরি করা হয়েছে। এই ক্রমতালিকায় বৃহত্তর রাজ্য, ছোট রাজ্য এবং কেন্দ্রশাসিত অঞ্চল - এই তিনটি ভাগে ভাগ করা হয়েছে। বৃহত্তর রাজ্যগুলির মধ্যে বার্ষিক ক্রমবর্ধমান কর্মক্ষমতার পরিপ্রেক্ষিতে এই তালিকায় প্রথম তিনটি স্থান দখল করে রয়েছে উত্তরপ্রদেশ, আসাম এবং তেলেঙ্গানা। ছোট রাজ্যের মধ্যে প্রথম ও দ্বিতীয় স্থান দখল করেছে মিজোরাম এবং মেঘালয়। রাজ্য ও কেন্দ্রশাসিত অঞ্চল – এই বিভাগের মধ্যে প্রথম ও দ্বিতীয় স্থান দখল করেছে দিল্লি এবং জম্মু ও কাশ্মীর।
নীতি আয়োগ একটি সুনির্দিষ্ট পোর্টালের মাধ্যমে অনলাইনের সাহায্যে এই স্বাস্থ্য বিষয়ক তথ্য সংগ্রহ করেছে। অনুষ্ঠানে ডঃ রাজীব কুমার জানান, রাজ্য ভিত্তিক এই স্বাস্থ্য সূচক আগামী দিনে স্বাস্থ্য ক্ষেত্রে সংশ্লিষ্ট রাজ্যগুলিকে নীতি নির্ধারণ এবং অর্থ বরাদ্দ বৃদ্ধিতে সাহায্য করবে। এই সূচক রাজ্য ও কেন্দ্রশাসিত অঞ্চলগুলির মধ্যে স্বাস্থ্যকর প্রতিযোগিতা গড়ে তুলতে সাহায্য করবে বলেও মন্তব্য করেন নীতি আয়োগের সিইও অমিতাভ কান্ত।
বিস্তারিত প্রতিবেদন পড়ার জন্য ক্লিক করুন নিম্ন লিখিত লিঙ্কে - https://www.niti.gov.in/sites/default/files/2021-12/NITI-WB_Health_Index_Report_24-12-21.pdf
CG/SS/SKD/
(
তথ্যওসম্প্রচারমন্ত্রক
আইএফএফআই – এর শেষ হয়েও হয়নি শেষ : আইএফএফআই ৫২’র আইএফএফআইএলওআইডি সর্বশেষ পর্ব প্রকাশিত
পানাজি, ২৮ নভেম্বর, ২০২১
যদি আপনি আইএফএফআইএলওআইডি – এর পূর্ববর্তী পর্বগুলি না পড়ে থাকেন, তা হলে এই লিঙ্কগুলিতে ক্লিক করুন –
আইএফএফআইএলওআইডি সম্পর্কে : আইএফএফআই – এর প্রতিটি পর্বে ভারতীয় ও আন্তর্জাতিক চলচ্চিত্রের সেরা নিদর্শনগুলি আমরা উপভোগ করি। এইসব ছবির গল্প এবং যাঁরা ছবিগুলি তৈরি করেছেন, তাঁদের বিষয়ে বিস্তারিতভাবে আইএফএফআইএলওআইডি-তে জানানো হয়। এই নিউজ লেটারটি এ বছর ২০-২৮ নভেম্বর প্রকাশিত হয়েছে।
CG/CB/SB
(Visitor Counter : 74
অর্থমন্ত্রক
মাদক মুক্ত ভারত গড়ে তুলতে মাদক বিনষ্ট দিবস কর্মসূচি
কলকাতা, ০৮ জুন, ২০২২
স্বাধীনতার ৭৫বছর পূর্তি উপলক্ষ্যে "আজাদি কা অমৃত মহোৎসব" উপলক্ষ্যে সারা দেশের সঙ্গে জলপাইগুড়ি জেলায় ফুলবাড়িতে শুল্ক এবং কেন্দ্রীয় রাজস্ব ও গোয়েন্দা বিভাগের পক্ষ থেকে "মাদক নিধন দিবস" পালিত হয়। আজ সারা দেশের ১৩টি নির্দিষ্ট স্থানে ৪২ হাজার কেজি মাদক নষ্ট করে ফেলার কর্মসূচী হাতে নেওয়া হয়। কেন্দ্রীয় অর্থমন্ত্রী শ্রীমতী নির্মলা সীতারামন ভার্চুয়াল পদ্ধতিতে এই মাদক বিনষ্টকরণ কর্মসূচীর সূচনা করেন। এর অঙ্গ হিসাবে আজ জলপাইগুড়ির ফুলবাড়িতে ৮০ কেজি গাঁজা পুড়িয়ে ফেলা হয়।
রাজস্ব গোয়েন্দা বিভাগ এবং শুল্ক কমিশনারেট পশ্চিমবঙ্গ শাখা বিভিন্ন সময়ে অভিযান চালিয়ে বিপুল পরিমাণ মাদক উদ্ধার করে। উদ্ধার হওয়া এই মাদক বিনষ্ট করতেই মাদক বিনষ্ট দিবসের আয়োজন করা হয়।
এই উপলক্ষ্যে কলকাতা সেন্ট্রাল এক্সাইস অ্যান্ড কাস্টমস শাখার চিফ কমিশনার অফ অনিল কুমার গুপ্তা উপস্থিত ছিলেন।
BNR/BD/SB
(Visitor Counter : 95
প্রধানমন্ত্রীরদপ্তর
খাদি বস্ত্রের প্রতি জনগণের ভালোবাসায় সন্তোষ প্রকাশ করেছেন প্রধানমন্ত্রী
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী মহাত্মা গান্ধীর জন্মবার্ষিকীতে খাদি বস্ত্রের প্রতি জনগণের ভালোবাসায় সন্তোষ প্রকাশ করেছেন।
খাদি ইন্ডিয়ার একটি ট্যুইট উদ্ধৃত করে প্রধানমন্ত্রী বলেন, “বাপুজীর জয়ন্তীতে খাদি বস্ত্রের প্রতি জনগণের ভালোবাসা উৎসাহিত করেছে।
#खादी4नेशन"
PG/PM/SB
(
পেট্রোলিয়ামওপ্রাকৃতিকগ্যাসমন্ত্রক
ইন্ডিয়ান অয়েলের চেয়ারম্যান ওয়ার্ল্ড এলপিজি অ্যাসোসিয়েশনের সভাপতি নির্বাচিত হয়েছেন
নতুন দিল্লি, ০৮ ডিসেম্বর, ২০২১
ইন্ডিয়ান অয়েলের চেয়ারম্যান শ্রী এস এম বৈদ্য ওয়ার্ল্ড এলপিজি অ্যাসোসিয়েশনের  সভাপতি নির্বাচিত হয়েছেন। দুবাইতে চলতি ওয়ার্ল্ড এলপিজি ফোরাম-২০২১ –এর সভার তিনি সভাপতি নির্বাচিত হন।
ডাব্লিউএলপিজিএ-এর সদর দফতর হলো প্যারিসে। ১২৫টিরও বেশি দেশে এই সংস্থা কাজ করে থাকে। এখানে ৩০০ জনেরও বেশি সদস্য রয়েছেন। এই সংস্থার প্রাথমিক লক্ষ্যই হলো এলপিজি-র জন্য যথাযথ চাহিদা পূরণের মাধ্যমে এক্ষেত্রে মূল্য সংযোজনের সঙ্গে নিরাপত্তার দিকটিকে তুলে ধরা। ডাব্লিউএলপিজিএ-এর পরিচালন পর্ষদ পরিচালিত হয় শিল্প সংস্থা এবং বোর্ড অফ ডিরেক্টর-এর মাধ্যমে। ডাব্লিউএলপিজিএ পরিচালন পর্ষদে একজন সভাপতি, একজন প্রথম সহ সভাপতি, একজন কোষাধ্যক্ষ, তিনজন সহ সভাপতি এবং ৫ জন অন্যান্য সদস্য থাকেন। ইন্ডিয়ান অয়েল ওয়ার্ল্ড এলপিজি অ্যাসোসিয়েশনের একটি – ‘এ’ শ্রেণীভুক্ত সদস্য সংস্থা।
ডাব্লিউএলপিজিএ-এর সভাপতি হিসেবে নিয়োগের বিষয়ে মন্তব্য করতে গিয়ে শ্রী বৈদ্য জানান, এলপিজি-র ক্রমবর্ধমান সাফল্যের স্বাক্ষর বিশ্বজুড়ে লক্ষ লক্ষ মানুষের জীবনকে বদলে দিয়েছে। ভারত যেহেতু দ্রুত শক্তি পরিবর্তনের দেশ হিসেবে এগিয়ে যেতে প্রস্তুত, তাই এই স্বচ্ছ জ্বালানির কৌশল বিশ্বের অন্যান্য দেশকে এবিষয়ে অগ্রসর হতে উৎসাহিত করবে। তিনি আত্মবিশ্বাসের সঙ্গে জানান যে, আগামী দিনে ওয়ার্ল্ড এলপিজি অ্যাসোসিয়েশন সমগ্র বিশ্বের জন্য একটি সুস্থায়ী এবং সবুজ শক্তির ভবিষ্যৎ নিশ্চিত করবে। এক্ষেত্রে ভারতের অবদান অনস্বীকার্য হবে বলেও মন্তব্য করেন তিনি।
CG/SS/SKD/
ছবির শিরোনাম : ইন্ডিয়ান অয়েলের চেয়ারম্যান শ্রী এস এম বৈদ্য ওয়ার্ল্ড এলপিজি অ্যাসোসিয়েশনের সভাপতি নির্বাচিত হয়েছেন
(Visitor Counter : 77
তথ্যওসম্প্রচারমন্ত্রক
উপরাষ্ট্রপতি'র দপ্তরে তিন বছরের কার্যকালের বিবরণী বিষয়ে একটি বই প্রকাশ করবেন কেন্দ্রীয় প্রতিরক্ষা মন্ত্রী
নয়াদিল্লী, ১০ আগস্ট, ২০২০
উপরাষ্ট্রপতি শ্রী এম ভেঙ্কাইয়া নাইডুর উপরাষ্ট্রপতি হিসেবে তিন বছর কার্যকালের বিবরণী বিষয়ে ‘সংযুক্তি, যোগাযোগ, পরিবর্তন’ শীর্ষক একটি বই প্রকাশ করবেন কেন্দ্রীয় প্রতিরক্ষা মন্ত্রী শ্রী রাজনাথ সিং। আগামীকাল  উপরাষ্ট্রপতি ভবনে এই বই প্রকাশ করা হবে।
উল্লেখ্য আগামীকালই শ্রী নাইডু'র উপরাষ্ট্রপতি হিসেবে কার্যকালের তিন বছর পূর্ণ হবে।
এই বইটি'র ই-বুক সংস্করণ প্রকাশ করবেন কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর। আড়াইশো পাতার এই বইটি প্রকাশ করেছে তথ্য ও সম্প্রচার মন্ত্রকের প্রকাশনা বিভাগ।
এই বইটিতে উপরাষ্ট্রপতি হিসেবে শ্রী নাইডুর ভারত এবং বিদেশ ভ্রমণের নানান বর্ণনা চিত্রসহ তুলে ধরা হয়েছে। কৃষক, বিজ্ঞানী, চিকিৎসক, যুব সম্পদায়, প্রশাসক, শিল্পপতি, শিল্পী এবং আরও অন্যান্য ব্যক্তিদের সঙ্গে তাঁর আলাপচারিতার নানান ঝলক থাকছে এই বইয়ে।
উপরাষ্ট্রপতির বিদেশ সফর, বিশ্ব নেতৃবৃন্দের সঙ্গে আলাপচারিতা এবং বিভিন্ন দেশে প্রবাসী ভারতীয়দের উদ্যোগে আয়োজিত অনুষ্ঠানে তাঁর ভাষণ সম্পর্কিত বিষয়গুলিও এই বইয়ে স্থান পেয়েছে।
রাজ্যসভায় উল্লেখযোগ্য পরিবর্তন আনার জন্য তিনি যে কার্যকরী পদক্ষেপ গ্রহণ করেছেন এবং উচ্চসভার কার্যকালের সময় বৃদ্ধিতে যে ভূমিকা নিয়েছেন তাও বইটিতে উল্লেখ করা হয়েছে। এই বইটির শেষ অধ্যায়ে মহামারী চলাকালীন উপরাষ্ট্রপতি কিভাবে সময়কে কাজে লাগিয়েছেন এবং তাঁর নতুন ও পুরাতন বন্ধু, শিক্ষক, দীর্ঘদিনের সহকারী, আত্মীয় স্বজন, সাংসদ সদস্য, আধ্যাত্বিক ধর্মগুরু, সাংবাদিক এবং অন্যান্যদের সঙ্গে ‘সংযোগ অভিযান’ স্থাপন করেছেন সেই বিষয়গুলিও এই বইয়ে স্থান পেয়েছে।
তিনি রাজ্যসভার সমস্ত সাংসদ, বিভিন্ন রাজ্যের মুখ্যমন্ত্রী, রাজ্যপাল এবং অন্যান্য রাজনৈতিক দলের নেতৃত্বের সঙ্গে টেলিফোনে বার্তালাপও চালিয়েছিলেন। সেইসব বর্ণনাও এই বইয়ে তুলে ধরা হয়েছে।
(CG/SS/NS
পর্যটনমন্ত্রক
কেন্দ্রীয় পর্যটন মন্ত্রক দেখো আপনা দেশ সিরিজের ৫৮তম পর্বে ‘গান্ধী, আমেদাবাদ এবং লবন অভিযান’এর ওপর ওয়েবিনারের আয়োজন করেছে
নয়াদিল্লী, ৪ অক্টোবর, ২০২০
চলতি বছরে পর্যটন মন্ত্রক জাতির জনক মহাত্মা গান্ধীর জন্মবার্ষিকীতে ওয়েবভিত্তিক একাধিক আলোচনাসভার আয়োজন করেছে। এর মাধ্যমে মহাত্মা গান্ধীর প্রতি শ্রদ্ধা নিবেদন করা হয়েছে। একাধিক ওয়েবিনারের মাধ্যমে গান্ধীজির দর্শন ও শিক্ষার বিষয়গুলিকে তুলে ধরা হয়েছে। পয়লা অক্টোবর থেকে এই ধরণের ওয়েবিনার আয়োজিত হয়ে আসছে। এরই অঙ্গ হিসেবে মন্ত্রকের পক্ষ থেকে শনিবার ‘গান্ধী, আমেদাবাদ এবং লবন অভিযান’ বিষয়ের ওপর আলোচনার সভার আয়োজন করা হয় ।
দেখো আপনা দেশ ওয়েবিনার সিরিজের এই ৫৮তম পর্বে গান্ধীজির আমেদাবাদে অবস্থান এবং লবন অভিযানের বিষয়ে বিভিন্ন তথ্য তুলে ধরা হয়।
১৯১৫ সালে দক্ষিণ আফ্রিকা থেকে ফিরে আসার পর গান্ধীজি শ্রী গোপাল কৃষ্ণ গোখলের পরামর্শে সারা ভারত পরিদর্শন করেন এবং তারপর তিনি আগামীদিনে স্বাধীনতা আন্দোলেন অংশ নেওয়ার জন্য সিদ্ধান্ত নেন। গান্ধীজি আমেদাবাদে পৌঁছান এবং সেখানে তিনি ১৯৩০ সালের ১২ই মার্চ পর্যন্ত ছিলেন। এই স্থান থেকেই তিনি ৬ই এপ্রিল সকালে তৎকালীন লবন আইন লঙ্ঘন করে বিখ্যাত ডান্ডি অভিযান শুরু করেন। শেষ পর্যন্ত ৫ই মে তাঁকে গ্রেপ্তার করা হয় এবং পুনেতে নিয়ে যাওয়া হয়।
এদিনের ওয়েবিনারটি উপস্থাপন করেন গুজরাট পর্যটন মন্ত্রকের কার্যনির্বাহী অধিকর্তা এবং কমিশনার শ্রী জেনু দেওয়ান এবং ডান্ডি পথ হেরিটেজ ম্যানেজমেন্ট সেন্টারের উপদেষ্টা তথা সদস্য সচিব শ্রী দেবাশীষ নায়েক। এই ওয়েবিনারে উপস্থিত ছিলেন ওরিয়েন্টাল স্টাডিজ অ্যান্ড হেরিটেজ ম্যানেজমেন্ট রিসোর্স সেন্টার, গুজরাট বিদ্যাপীঠের অধিকর্তারা।
ওয়েবিনারের শুরুতে শ্রী দেওয়ান মহাত্মা গান্ধীর স্মৃতি বিজড়িত গুজরাতের ঐতিহাসিক স্থানগুলি সম্পর্কে বক্তব্য তুলে ধরেন। তিনি বলেন গুজরাত সরকার গান্ধীজির আদর্শে যুব সম্প্রদায়কে অনুপ্রাণিত করে তুলতে তাঁর বিভিন্ন কর্মকান্ড তুলে ধরার জন্য একাধিক উদ্যোগ নিয়েছে। আধ্যাত্মিক লাইভ কনসার্ট, ভিডিও শো-র মাধ্যমে ডান্ডি অভিযান- এর মতো বিষয়গুলি তুলে ধরা হয়েছে।
আমেদাবাদে থাকাকালীন গান্ধীজি যেভাবে মানুষের সমর্থন পেয়েছিলেন সেই বিষয়টিকে ওয়েবিনারে তুলে ধরেন শ্রী নায়েক। অনুষ্ঠানে বক্তারা এও জানান যে কিভাবে গান্ধীজি সারা বিশ্বের মানুষকে অনুপ্রাণিত করেছিলেন। এমনকি মার্কিন যুক্তরাষ্ট্রের অন্যতম বিখ্যাত মানবাধিকার নেতা মার্টিন লুথার কিং জুনিয়র কিভাবে গান্ধীজির দ্বারা অনুপ্রাণিত হয়েছিলেন সেকথাও তুলে ধরা হয়। গুজরাত সরকার গান্ধীজির স্বাধীনতা সংগ্রামের যাত্রাপথের স্মরণে আম, বটবৃক্ষের মতো কয়েকটি গাছ সংরক্ষণের উদ্যোগ নিয়েছে।
এক ভারত শ্রেষ্ঠ ভারত কর্মসূচির আওতায় দেশের সমৃদ্ধশালী ঐতিহ্যকে তুলে ধরতে দেখো আপনা দেশ ওয়েবিনার সিরিজের আয়োজন করা হয়েছে। এই সিরিজগুলি এখন পর্যটন মন্ত্রকের ইউটিউব চ্যানেল- https://www.youtube.com/channel/UCbzIbBmMvtvH7d6Zo_ZEHDA/featured এ দেখতে পাওয়া যাবে। এছাড়াও মন্ত্রকের অন্যান্য সামাজিক মাধ্যমেও এই ওয়েবিনার সিরিজগুলি দেখতে পাওয়া যাবে।
আগামী ১০ই অক্টোবর সকাল ১১টায় ‘জুয়েল অফ বিদর্ভ’ শীর্ষক পরবর্তী ওয়েবিনারের আয়োজন করা হয়েছে।
CG/SS/NS
(Visitor Counter : 286
অর্থমন্ত্রক
ভারতীয় রাজস্ব সেবার  ১৫ জন বরিষ্ঠ আধিকারিকের বাধ্যতামূলক অবসর দ্রুত কার্যকর করার নির্দেশ
নয়াদিল্লি, ১৮ জুন, ২০১৯
মৌলিক আইনের ৫৬  ধারা অনুসারে ভারতীয় রাজস্ব সেবার  ১৫ জন প্রবীণ আধিকারিকের বাধ্যতামূলক অবসর দ্রুত কার্যকর করতে বলা হয়েছে। জনস্বার্থে ভারতের রাষ্ট্রপতি এই সিদ্ধান্ত নিয়েছেন। এদের মধ্যে প্রিন্সিপাল কমিশনার, কমিশনার, অ্যাডিশনাল কমিশনার, ডেপুটি কমিশনার এবং অ্যাসিস্ট্যান্ট কমিশনার পদমর্যাদার আধিকারিকরাও রয়েছেন। এই ১৫ জন আধিকারিক অবসরের সময় যে বেতন ও ভাতা পেতেন, সেই হিসেবে তিন মাসের সমপরিমাণ বেতন ও ভাতা দিতে বলা হয়েছে।
রাজস্ব বিভাগ, অর্থ মন্ত্রক, কেন্দ্রীয় প্রত্যক্ষ কর পর্ষদ এবং শুল্ক দপ্তর আলাদা করে এই বিষয়ে বিজ্ঞপ্তি জারি করেছে।
যে আধিকারিকদের বিরুদ্ধে এই বিজ্ঞপ্তি কার্যকর হয়েছে তারা হলেন :
1. শ্রী অনুপ কুমার শ্রীবাস্তব [নতুন দিল্লির দিল্লি জোনাল ইউনিটের মহানির্দেশক ]।
2. শ্রী অতুল দীক্ষিত, ।
3. শ্রী সনসার চাঁদ, ।
4. শ্রী গাড্ডালা শ্রী হর্ষ, ।
5. শ্রী বিনয় ব্রিজ সিং ।
6. শ্রী অশোক রতিলাল মাহিদা, ।
7. শ্রী বীরেন্দ্র কুমার আগরওয়াল, ।
8. শ্রী অমরেশ জৈন, ।
9. শ্রী নলীন কুমার, ।
10. শ্রী সুরেন্দ্র সিং পাবানা, ।
11. শ্রী সুরেন্দ্র সিং বিস্ত, ।
12. শ্রী বিনোদ কুমার সাঙ্গা, ।
13. শ্রী রাজু সিকার, ।
14. শ্রী অশোক কুমার অসওয়াল, ।
15. মহম্মদ আলতাফ, ।
CG/SS/DM
(Visitor Counter : 117
প্রধানমন্ত্রীরদপ্তর
রবিদাস জয়ন্তীতে প্রধানমন্ত্রী দিল্লির রবিদাস বিশ্রাম ধাম মন্দির দর্শন করলেন
নয়াদিল্লি, ১৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী দিল্লিতে শ্রী গুরু রবিদাস বিশ্রাম ধাম মন্দির দর্শন করে রবিদাস জয়ন্তীতে তাঁর প্রতি বিনম্র শ্রদ্ধা জানান।
একগুচ্ছ ট্যুইটে প্রধানমন্ত্রী বলেছেন, “আজ পবিত্র রবিদাস জয়ন্তী উপলক্ষে আমি দিল্লিতে শ্রী গুরু রবিদাস বিশ্রাম ধাম মন্দির দর্শন করেছি।
সমস্ত দেশবাসীকে রবিদাস জয়ন্তীর শুভেচ্ছা জানাই।
সন্ত রবিদাসজীর এই পবিত্র মন্দিরটি সাধারণ মানুষের কাছে একটি প্রেরণাস্থল। আমি অত্যন্ত সৌভাগ্যবান যে, একজন সাংসদ হিসাবে এখানে উন্নয়নমূলক কাজগুলি সম্পূর্ণ করার সুযোগ পেয়েছি।
দিল্লিতে শ্রী গুরু রবিদাস বিশ্রাম ধাম মন্দিরে বিশেষ কয়েকটি মুহূর্ত”।
CG/BD/SB
(
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলে পরিকাঠামো উন্নয়ন
নয়াদিল্লি, ২ ডিসেম্বর, ২০২১
উত্তর-পূর্বাঞ্চলে গত পাঁচ বছরে সড়ক নির্মাণ ও রেললাইন বসানোর জন্য তহবিল বরাদ্দ ও ব্যয়ের খতিয়ান নিচে উল্লেখ করা হয়েছে। উত্তর-পূর্বাঞ্চলে রেল ও সড়ক প্রকল্প খাতে গত পাঁচ বছরে বরাদ্দের পরিমাণও নিচে উল্লেখ করা হল।
প্রধানমন্ত্রী গ্রাম সড়ক যোজনার মাধ্যমেও উত্তর-পূর্বাঞ্চলে সড়ক নির্মাণ করা হয়। এই কর্মসূচিতে ২০১৬-১৭ থেকে ২০২০-২১ পর্যন্ত সময়ে ১৯,৫৩৭ কোটি টাকার বেশি খরচ করা হয়েছে। উত্তর-পূর্বাঞ্চল উন্নয়ন মন্ত্রক বিভিন্ন কর্মসূচির মাধ্যমে সমগ্র উত্তর-পূর্বাঞ্চলে ২০১৮-১৯ থেকে ২০২০-২১ পর্যন্ত ৬৮টি সড়ক ও সেতু প্রকল্পে ২,৬৪৭ কোটি টাকার বেশি বরাদ্দ করেছে।
সড়ক পরিবহণ ও জাতীয় মহাসড়ক মন্ত্রকের পরিসংখ্যান অনুযায়ী গত অক্টোবর মাস পর্যন্ত উত্তর-পূর্বাঞ্চলে প্রতি ১ হাজার বর্গ কিলোমিটারে জাতীয় সড়কের দৈর্ঘ্য ৫২ কিলোমিটার। অন্যদিকে, সারা দেশে প্রতি ১ হাজার বর্গ কিলোমিটারে জাতীয় সড়কের দৈর্ঘ্য ৪০.২ কিলোমিটার। মন্ত্রকের তথ্য অনুযায়ী, সমগ্র উত্তর-পূর্বাঞ্চলে বর্তমানে জাতীয় মহাসড়কের মোট দৈর্ঘ্য ১৩,৬৪০ কিলোমিটার এবং প্রতি ১ হাজার বর্গ কিলোমিটারে দৈর্ঘ্য ৫২ কিলোমিটার।
জাতীয় স্তরে প্রতি ১ হাজার বর্গ কিলোমিটারে রেল নেটওয়ার্কের ঘনত্ব ২১ কিলোমিটার। অন্যদিকে উত্তর-পূর্বের রাজ্যগুলিতে প্রতি ১ হাজার বর্গ কিলোমিটারে এই ঘনত্ব গড়ে ১০.৭৯ কিলোমিটার। জাতীয় স্তরের সঙ্গে উত্তর-পূর্বাঞ্চলের রাজ্যগুলিতে রেল নেটওয়ার্কের ঘনত্বের বর্তমান ফারাক দূর করতে ১৪টি নতুন রেললাইন প্রকল্প অনুমোদন করা হয়েছে। এই প্রকল্পগুলিতে ২,১১১ কিলোমিটার রেললাইন বসানো হবে। এজন্য খরচ পড়বে আনুমানিক ৫৬,৫৫৩ কোটি টাকা। ২০২১-২২-এ এই রেল প্রকল্পগুলির জন্য ৪,৩০০ কোটি টাকা বরাদ্দ করা হয়েছে।
সড়ক পরিবহণ ও জাতীয় মহাসড়ক মন্ত্রক উত্তর-পূর্বাঞ্চলের রাজ্যগুলিতে ২০২১-২২ অর্থবর্ষে মহাসড়ক প্রকল্প নির্মাণ খাতে ৩,৩৭৪ কোটি ৫৬ লক্ষ টাকা বরাদ্দ করে। মন্ত্রকের এই বরাদ্দ ইতিমধ্যেই খরচ হয়েছে। উত্তর-পূর্বের এই রাজ্যগুলিতে একাধিক রেললাইন ডবল করা ও নতুন রেললাইন বসানোর কাজে রেল মন্ত্রক ইতিমধ্যেই প্রয়োজনীয় অর্থ বরাদ্দ করেছে। একাধিক প্রকল্পের কাজ শুরু হয়েছে এবং কাজের অগ্রগতি বিভিন্ন পর্যায়ে রয়েছে। ডবল লাইন করার একটি রেল প্রকল্প জাতীয় পরিবেশ আদালতের অনুমতি না পাওয়ায় একাংশের কাজ থমকে রয়েছে।
রাজ্যসভায় আজ এক লিখিত জবাবে এই তথ্য দেন উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি।
CG/BD/DM/
(Visitor Counter : 86
শিল্পওবাণিজ্যমন্ত্রক
ই-বাণিজ্য সংক্রান্ত খসড়া জাতীয় নীতি
নয়াদিল্লি, ২৪ জুলাই, ২০১৯
ই-বাণিজ্য ক্ষেত্রের সঙ্গে যুক্ত বিভিন্ন বিষয়কে অন্তর্ভুক্ত করে খসড়া জাতীয় ই-বাণিজ্য নীতি প্রকাশ করা হয়েছে। এই খসড়া বাণিজ্য নীতির বিভিন্ন ধারা সম্পর্কে ই-বাণিজ্যের সঙ্গে যুক্ত সংশ্লিষ্ট সকল পক্ষের মতামত বা পরামর্শ পাওয়া গিয়েছে। প্রাপ্ত মতামত বা পরামর্শগুলি বর্তমানে বিবেচনাধীন রয়েছে। লোকসভায় আজ এক লিখিত প্রশ্নের জাবাবে একথা জানিয়েছেন কেন্দ্রীয় বাণিজ্য ও শিল্পমন্ত্রী শ্রী পীযুষ গোয়েল।
তিনি আরও জানান, ই-বাণিজ্য ক্ষেত্রে প্রত্যক্ষ বিদেশী বিনিয়োগের বিভিন্ন দিক খতিয়ে দেখতে শিল্প ও অভ্যন্তরীণ প্রসার দপ্তরের অতিরিক্ত সচিবের নেতৃত্বে গত ১২ই জুলাই একটি কমিটি গঠন করা হয়। কমিটির সদস্য হিসেবে রয়েছেন কেন্দ্রীয় বাণিজ্য, গ্রাহক বিষয়ক, আইন বিষয়ক দপ্তর সহ ক্ষুদ্র ও মাঝারি শিল্পোদ্যোগ মন্ত্রকের আধিকারিকরা।
দেশে ডিজিটাল অর্থনীতির বিকাশে সুগম্য ভারত অভিযান, ভীম, ডিজি, ধন অভিযান, ডিজিটাইজ ইন্ডিয়া, ই-বিজ, ইলেক্ট্রনিক ডেভেলপমেন্ট ফান্ড এবং গভর্নমেন্ট ই-মার্কেটের মতো একাধিক উদ্যোগ গ্রহণ করা হয়েছে। এছাড়াও, সরকার ডিজিটাল অর্থনীতির প্রসারে ন্যাশনাল পলিসি অন ইলেকট্রনিক্স এবং ন্যাশনাল পলিসি অন সফ্টওয়্যার প্রোডাক্স শুরু করেছে। এই নীতিগুলি সম্পর্কিত বিস্তারিত বিবরণ ইলেকট্রনিক্স ও তথ্যপ্রযুক্তি মন্ত্রকের ওয়েবসাইটে  দেওয়া রয়েছে।
CG/BD/NS
(Visitor Counter : 84
প্রধানমন্ত্রীরদপ্তর
টোকিও অলিম্পিক ২০২০ তে ভারোত্তোলনে রৌপ্য পদক জয়ের জন্য প্রধানমন্ত্রী মীরাবাই চানুকে অভিনন্দন জানিয়েছেন
নতুন দিল্লি,২৪ জুলাই, ২০২১
প্রধানমন্ত্রী শ্রী নরেন্দ্র মোদী টোকিও অলিম্পিক ২০২০ তে ভারোত্তোলনে রৌপ্য পদক জয়ের জন্য মীরাবাই চানুকে অভিনন্দন জানিয়েছেন।
এক ট্যুইট বার্তায় তিনি বলেছেন "@ টোকিও ২০২০তে এর চেয়ে ভালো সুখকর সূচনা আর কি হতে পারে! ভারত @ মিরাবাই_চানুর অসাধারণ ক্রীড়াকৌশল প্রদর্শনের জন্য গর্বিত। ভারোত্তোলনে রৌপ্য পদক জয়ের জন্য তাকে অভিনন্দন। তার সাফল্য প্রত্যেক ভারতীয়কে অনুপ্রাণিত করবে। # চিয়ার ফর ইন্ডিয়া # টোকিও ২০২০"
CG/SS
(
প্রতিরক্ষামন্ত্রক
মস্কোতে এসসিও, সিএসটিও এবং সিআইএস সদস্য দেশগুলির প্রতিরক্ষা মন্ত্রীদের সম্মিলিত বৈঠকে ভাষণ প্রতিরক্ষা মন্ত্রী শ্রী রাজনাথ সিং'এর
নতুন দিল্লি, ৫ সেপ্টেম্বর, ২০২০
প্রতিরক্ষা মন্ত্রী রাজনাথ সিং বলেছেন, সাংহাই সহযোগিতা সংস্থার  সদস্য দেশগুলির জনসংখ্যা বিশ্বের জনসংখ্যার ৪০ শতাংশ, তাই এই অঞ্চলে একটি শান্তিপূর্ণ, স্থিতিশীল এবং সুরক্ষিত পরিবেশ বজায় রাখতে হবে। এই এলাকায়. "বিশ্বাস ও সহযোগিতার পরিবেশ থাকতে হবে, আন্তর্জাতিক আইন শৃঙ্খলা রক্ষাকারী আগ্রাসী অবস্থান এবং সম্মান ও একে অপরের স্বার্থকে দূরে সরিয়ে রেখে শান্তিপূর্ণ মীমাংসার পথে হাঁটা উচিত।" তিনি শুক্রবার মস্কোতে এসসিও সদস্য দেশগুলির প্রতিরক্ষা মন্ত্রীদের একটি যৌথ বৈঠকে বক্তব্য রাখেন। সিএসটিও এবং সিআইএস সদস্য দেশগুলির প্রতিরক্ষা মন্ত্রীরাও বৈঠকে উপস্থিত ছিলেন। রাজনাথ সিং বলেছেন, "আমাদের লক্ষ্য হওয়া উচিত এই অঞ্চলের সবার সুরক্ষা ও উন্নয়ন ।"
বিশ্বব্যাপী আজ নিরাপত্তা ক্ষেত্রে যে সমস্যা দেখা দিয়েছে সে বিষয়ে বক্তব্যে রাখতে গিয়ে শ্রী সিং বলেন ঐতিহ্যবাহী ও বর্তমান সময়ে উদ্ভূত জটিল চ্যালেঞ্জ ও হুমকির মোকাবিলা করার জন্য সকলের প্রাতিষ্ঠানিক সক্ষমতা তৈরি করা দরকার। এ ছাড়া সন্ত্রাসবাদ, মাদক পাচার ও অপরাধের বিরুদ্ধে একজোট হয়ে লড়াই করা দরকার। ভারত সকল প্রকার সন্ত্রাসবাদ এবং এর উৎস সৃষ্টিকারীর বিরোধিতা করে থাকে। ভারত এসসিওর আঞ্চলিক সন্ত্রাসবাদ বিরোধী ব্যবস্থাপনা 'র কাজকে সম্মান করে। সাইবার ক্ষেত্রে উগ্রপন্থী ভাবধারা ছড়িয়ে পড়া রুখতে ভারত যথেষ্ট তৎপর বলে মন্তব্য করেন তিনি। রাজনাথ সিং বলেছেন, চরমপন্থার বিস্তার রোধে এসসিও'র গৃহীত সিদ্ধান্ত প্রশংসনীয়।
প্রতিরক্ষা মন্ত্রী পারস্য উপসাগরীয় অঞ্চলের পরিস্থিতি নিয়ে গভীর উদ্বেগ প্রকাশ করেন। এই উপসাগরীয় অঞ্চলের সমস্ত দেশের সাথে ভারতের প্রাচীন সাংস্কৃতিক সম্পর্ক রয়েছে। তিনি বলেন, "ভারত সকল দেশের সঙ্গে পারস্পরিক সম্মান ও আলাপ আলোচনার মাধ্যমে মতপার্থক্য নিরসনের আহ্বান জানিয়েছে ।
আফগানিস্তানের বিষয়ে বক্তব্য রাখেতে গিয়ে তিনি বলেছেন যে ,আফগানিস্তানের সুরক্ষা পরিস্থিতিও উদ্বেগের বিষয়।আর আফগানিস্তানে একটি স্বাধীন, সার্বভৌম রাষ্ট্র প্রতিষ্ঠার জন্য আফগান জনগণের প্রচেষ্টাকে সমর্থন যোগানো অব্যাহত রাখবে ভারত।
তিনি বলেছেন "ভারত বিশ্বব্যাপী সুরক্ষা পরিকাঠামো গঠনে প্রতিশ্রুতিবদ্ধ," । এটি হবে একটি স্বচ্ছ, অন্তর্ভুক্তিমূলক এবং নিয়ম-ভিত্তিক পরিকাঠামো। তিনি "পিস ক্যাম্পেইন" বিষয়ে বার্ষিক সন্ত্রাসবিরোধী কর্মসূচী আয়োজনের জন্য রাশিয়ার সরকারকে ধন্যবাদ জানান।
(CG/SS
স্বরাষ্ট্র মন্ত্রক
আজাদি কা অমৃত মহোৎসবের অঙ্গ হিসেবে ভিক্টোরিয়া মেমোরিয়াল থেকে জাতীয় নিরাপত্তা বাহিনীর  সর্বভারতীয় কার র্যালি সুদর্শন ভারত পরিক্রমা যাত্রার সূচনা
কলকাতা, ১০ অক্টোবর, ২০২১
কলকাতায় ভিক্টোরিয়া মেমোরিয়াল থেকে চলতি আজাদি কা অমৃত মহোৎসবের অঙ্গ হিসেবে জাতীয় নিরাপত্তা বাহিনীর  সর্বভারতীয় কার র্যালি সুদর্শন ভারত পরিক্রমা যাত্রার সূচনা করেন পূর্বাঞ্চলীয় প্রধান লেঃ জেনারেল কে কে রেপসওয়াল। এই উপলক্ষে বিশিষ্ট স্বাধীনতা সংগ্রামী শ্রী নেপালরঞ্জন ঘোষ এবং ভারতীয় তারকা শ্যুটার শ্রী জয়দীপ কর্মকারকে সম্বর্ধনা দেওয়া হয়।
উল্লেখ করা যেতে পারে, কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ গত দোসরা অক্টোবর দিল্লির লালকেল্লা থেকে সুদর্শন ভারত পরিক্রমা-র কার র্যালি যাত্রার সূচনা করেছিলেন। এই কার র্যালি গতকাল কলকাতায় এসে পৌঁছোনোর পর মঙ্গল পান্ডে মেমোরিয়াল ও নেতাজী ভবনেও যায়। ইতিমধ্যেই লক্ষ্ণৌ ও বারানসী হয়ে কার র্যালি কলকাতায় এসেছে। এরপর, ভূবনেশ্বর, ব্যাঙ্গালুরু, মুম্বাই ও আমেদাবাদ যাবে। ১২টি রাজ্যের ১৮টি শহর পরিক্রমা করবে এবং ৭ হাজার ৫০০ কিলোমিটার পথ অতিক্রম করে আগামী ৩০ অক্টোবর নতুন দিল্লিতে পুলিশ স্মারকে গিয়ে র্যালির যাত্রা সমাপ্তি ঘটবে।
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার স্বল্প পরিচিত স্বাধীনতা সংগ্রামী ও শহীদদের আত্মবলিদান সম্পর্কে বর্তমান যুবসমাজকে আরও বেশি সচেতন করে তুলতে সারা দেশজুড়ে আজাদি কা অমৃত মহোৎসব উদযাপন করছে। কেন্দ্রীয় স্বরাষ্ট্র মন্ত্রক সারা দেশজুড়ে স্বাধীনতা সংগ্রামের স্মৃতি বিজড়িত স্থানগুলিতে কার র্যালির মাধ্যমে পারস্পরিক সৌভ্রাতৃত্ব বোধের বার্তা ছড়িয়ে দিচ্ছে। যুব সম্প্রদায়ের মধ্যে দেশাত্মবোধের চেতনা জাগ্রত করতে এবং জাতীয় অখণ্ডতার ভাবনাকে আরও সুদৃঢ় করার লক্ষ্যে স্বাধীনতা সংগ্রামে যুক্ত সমস্ত সংগ্রামী ও শহীদদের প্রতি শ্রদ্ধা জানাতেই মন্ত্রকের এই উদ্যোগ।
CG/BD/AS/
ফটো ক্যাপশন -
১. আজাদি কা অমৃত মহোৎসবের অঙ্গ হিসেবে ভিক্টোরিয়া মেমোরিয়াল থেকে জাতীয় নিরাপত্তা বাহিনীর  সর্বভারতীয় কার র্যালি সুদর্শন ভারত পরিক্রমা যাত্রার সূচনা করলেন পূর্বাঞ্চলীয় প্রধান লেঃ জেনারেল কে কে রেপসওয়াল। ১০ অক্টোবর, ২০২১।
২. আজাদি কা অমৃত মহোৎসবের অঙ্গ হিসেবে সর্বভারতীয় কার র্যালি সুদর্শন ভারত পরিক্রমায় যোগ দেওয়া এক গ্রুপ ছবিতে এনএসজি কম্যান্ডোরা কলকাতায় ভিক্টোরিয়া মেমোরিয়ালে। ১০ অক্টোবর, ২০২১।
৩. আজাদি কা অমৃত মহোৎসবের অঙ্গ হিসেবে সর্বভারতীয় কার র্যালি সুদর্শন ভারত পরিক্রমার কলকাতায় ভিক্টোরিয়া মেমোরিয়াল থেকে যাত্রা সূচনা উপলক্ষে এক অনুষ্ঠানে ভাষণ দিচ্ছেন পূর্বাঞ্চলীয় প্রধান লেঃ জেনারেল কে কে রেপসওয়াল। ১০ অক্টোবর, ২০২১।
(Visitor Counter : 29